Beratende Landesversammlung des Landes Baden

Di **Berotend Landesversammlig fir [[Baden (Südbaden)|Bade]]** (dt. *Beratende Landesversammlung für Baden*) isch e Gremium noch em Zweete Wältchrieg gsii, wu ne Landesverfassig uusgschafft het. As Vorgängeri vum Badische Landdag het si dr Berotende Landesversammlige in dr baide andere Länder vu dr franzesische Bsatzigszone Rhyland-Pfalz un Wirttebärg-Hauezollre un dr Ernännte Landdag vu dr Länder in dr amerikanische un britische Bsatzigszone entsproche.

## Gschicht

Noch em Zweete Wältchrieg sin d Länder Bade un Wirttebärg zwische dr amerikanische Bsatzigszone im Norde un dr franzesische im Side ufdailt wore. In dr franzesische Zone sin d Länder Wirttebärg-Hauezollre un Bade grindet wore, in dr amerikanische Zone s Land Wirttebärg-Bade.

Am 1. Dezämber 1945 isch di franzesisch Militerregierig fir Bade vu Charlsrue uf Fryburg umzoge. Glychzytig het di *Vorlaifig Landesverwaltig Bade*, wu z Charlstrue yygsetzti Minischterialdiräkter vorgstande sin, iri Dienschtstelle au uf Fryburg verlait. In dr Wuche druf sin z Bade verschideni Barteie grindet wore. Doderzue zelle d BCSV (BCSV), e Vorgängerorganisation vu dr CDU, un d DemP, e Vorlaifer vu dr FDP. Im Mai 1946 het d Militerregierig d Ufstellig vu Wehlerlischte fir d Gmaindsversammlige un bal druf au fir d Kraisversammlige aagornet. D Wahle fir d Gmaindsversammlsige hän am 15. Septämber 1946 stattgfunde un d Wahle fir d Kraisversammlige am 13. Oktober 1946. Di franzesische Militerverwaltig het am 8. Oktober 1946 d Konschtituieriug vu dr *Berotende Landesversammlig fir Bade* aagornet, wu as Hauptufgob e Verfassigsentwurf het solle uusschaffe. D Wahl vu dr Mitglider vu dr Berotende Landesversammlig isch am 17. Novämber 1946 z Fryburg gsii. D Wahl isch noch em Verhältniswahlsischtem iber d Lischte vu dr zueglossene Barteie dur zwai Wahlgremie durgfiert wore. S erscht Wahlgremium isch us dr Delegierte vu dr Kraisversammlige bstande, em zwaite Gremium hän d Mitglider vu dr Gmaindsversammlige vu dr Stedt iber 7.000 Yywohner aaghert. Mer het nume Mitglider vu dr Gmaindsversammlige un vu dr Kraisversammlige chenne wehle.

Di Berotend Landesversammlig isch am 22. Novämber 1946 zue ire konschtituierende Sitzig unter em Altersbresidänt Otto Vielhauer im Alte Chaufhaus z Fryburg zämechuu. In ire 16. un letschte Sitzig am 21. April 1947 het si dr Verfassigsentwurf, wu si uusgschafft het, mit 40 gege zwelf Stimme aagnuu. Wu di franzesisch Militerregierig em Täxt vu dr Verfassig zuegstimmt ghaa het, isch d Verfassig vum Land Bade em Volk glychzytig mit dr Wahl zum erschte Landtag am 18. Mai 1947 zur Abstimmig vorglait un mit 67,9 % vu dr Stimme aagnuu wore.

## Bresidänt
Uf dr konschtituierende Sitzig vu dr Berotende Landesversammlig am 22. Novämber 1946 isch dr Leo Wohleb (BCSV) zue irem Bresidänt gwehlt wore. Erschte Stellverdrätter isch dr Franz Geiler (SPD), Zweete Stellverdrätter dr Georg Mall (DemP) un Dritte Stellverdrätter dr Erwin Eckert (KPD) gsii. No dr Wahl vum Wohleb zum Bresidänt vum Staatssekretariat am 3. Dezämber 1946 het d Versammlig dr Karl Person zue irem Bresidänt gwehlt. Dr Georg Mall isch im Merz 1947 dur dr Otto Vielhauer as Stellverdrätter abglest wore.

## Zämesetzig
Di Berotend Landesversammlig isch eso zämegsetzt gsii:

## Mitglider

## Literatur
* Landtag von Baden-Württemberg (Hrsg.): *MdL, die Abgeordneten der Landtage in Baden-Württemberg 1946–1978*. Stuttgart 1978, ISBN 3-12-911930-2, Seite 45–46
* *Verhandlungen der Beratenden Versammlung des Landes Baden*. Villingen 1946–1947 Digitalisat
* Klaus-Jürgen Matz: *Das Land Baden 1945–1952.* In: Meinrad Schaab, Hansmartin Schwarzmaier (Hrsg.) u.&nbsp;a.: *Handbuch der baden-württembergischen Geschichte.* Band 4: *Die Länder seit 1918.* Hrsg. im Auftrag der Kommission für geschichtliche Landeskunde in Baden-Württemberg. Klett-Cotta, Stuttgart 2003, ISBN 3-608-91468-4, S. 477–517.

## Fueßnote